fi fi fi sv fi fi fi fi sv fi fi fi fi de fi fi fi fi fi fi cs fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Tuotteistamisen ihmemaassa tuotteen ei tarvitse olla ’totta’ - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Timo esittelee kirjoituksensa, video 1’30
Oloni oli kuin kaninkoloon pudonneella Liisalla Ihmemaassa. Komealta kuulostavat sanat lausuttiin ääneen. Tällä kertaa ne eivät olleet ”evidenssi” tai ”validiteetti”, vaan ”uutuusarvo” ja ”liiketaloudellinen hyödynnettävyys”. Jos tutkimus ei raadin mielestä ole liiketaloudellisesti hyödynnettävää, kannustetaan tutkijoita avoimesti ideoimaan yrityslähtöisiä projekteja, joiden tueksi suositellaan pienimuotoista tutkimusta.
Arvoasetelma tässä tuotteistamisen ihmemaassa on varsin selvä. Tutkimus palvelee tuotteistusta. Valinta on tietoinen, ja se on strateginen. Että tuote myy, on tärkeintä, tieteellinen tieto ja näyttö tuotteen tueksi ovat vähemmän tärkeitä.
Tieteessä tutkitaan ja kerätään tietoa. Tieteen tuote on uusi tieto. Tietoa täytyy koetella, kumota tai vahvistaa. Näin tieteessä syntyy näyttö. Se syntyy vähitellen, datakerros datakerrokselta. Toistettavuus lisää luotettavuutta. Yksi tutkimus ei vielä ole asian koeteltu näyttö. Tarvitaan useampi tutkimus sekä riippumatonta tietoa. Näytön hankkiminen vaatii aikaa ja kärsivällisyyttä. Liiketaloudelle valitettavasti, mutta tieteelle onneksi.
Näytön perusteella voidaan alkaa suunnitella tuotetta. Uutta tuotetta koetellaan, sen pätevyys vahvistetaan tai sitten se kumotaan. Näin tieteessä syntyy tuote, jota voidaan myydä. Tieteen tuotteita ei kuitenkaan ole pakotettu myytäviksi. Niiden ei ole pakko toimia sampoina.
Tieteeseen perustuvia ideoita tai innovaatiota kannustetaan, arvioidaan ja rahoitetaan nykyisin myös liiketaloudellisin perustein. Etenkin terveysväittämiä sisältävien tuoteideoiden soisi tällöin saavan asiantuntevan tieteellisen arvioinnin jo ennen rahoituspäätösten tekoa.
On julkisia rahoituslähteitä, joissa rahahanat on avattu silloinkin, kun hakijoilla on rahoituksesta päättäville tarjottavanaan vain testaamaton idea, mutta jo valmis tuote. Entä jos tuo tuote ei lopultakaan ole ’totta’? Joku voi kysyä, haittaako se, jos tuote kuitenkin myy?
Perusteet tuotteen idealle on voitu ottaa yksinkertaisesti ’hatusta’. Tai sitten ne on voitu löytää jostain jo vanhastaan käytössä olevasta tuotteesta välittämättä tieteen lainalaisuuksista ja piittaamatta oman tuotteen mahdollisista mahdottomuuksista.
Mutta, tosiaan, tärkeintähän olikin patentti, tuote ja liiketaloudellinen hyöty. Ketä siis jaksaa kiinnostaa, onko tuote ’totta’, jos se kerran myy ja tuo työpaikkoja? Onko tämä perustelu, joka oikeuttaa tuotteen kuin tuotteen tulon markkinoille? Onko se sanoma, jonka haluamme kuulla
Tuotteen tuomisessa markkinoille on ollut ensisijaista osoittaa tuotteelle käyttötarkoitus. Tuotehan on tarkoitettu käytettäväksi, ostettavaksi. Osalle tuotteista tieteellisen näytön vaatimukset ovat olleet niukat. Niinpä markkinoilla saattaa edelleen olla terveydenhuollon laitteita tai tarvikkeita, joita ei ole lainkaan tutkittu niille ilmoitetussa käyttötarkoituksessa ennen kuin ne on tuotu markkinoille.
Tuotteilta vaaditaan tuoteteknistä turvallisuutta ja suorituskykyä. Mutta ne ovat eri asioita kuin kyseiseltä terveydenhuollon alalta koulutuksensa saaneiden suorittama kliininen arviointi, ja alalta kertynyt näyttöön perustuva, koeteltu tieteellinen tieto.
Siten tällaisten tuotteiden pätevyydestä, tehosta tai mahdollisista haitoista ei välttämättä ole olemassa mitään tieteellistä tietoa ennen kuin ne ovat jo markkinoilla. Nämä porsaanreiät olisi tuotteistamisessa paikattava.
Toki myös tiedettä tuloksineen voi saattaa markkinoille erilaisina tuotteina, mutta tuotteistaminen ei ole tieteessä itsetarkoitus. Totuus on.
Timo Partonen tutkimusprofessori Yhdenvertaisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.